men kun en Deel af Rigsraadet, som tænkte paa al bryde deres 
edelig indgangne og ganske nylig stadfæstede Forpligtelser mod 
kong Christiern. Der er ikke Spor til Andet, end at det kun 
har været en Deel af de jydske verdslige Herrer og nogle af de 
jydske Prælater; til disse kan maaske En eller Anden fra de 
øvrige Landskaber have sluttet sig, blandt Prælaterne muligen 
Bispen af Fyn, Hans Andersen Beldenak. Men at modtage et 
Tilbud om Kronen, som kun kom fra en Deel af Rigsraadet, og 
rimeligviis en mindre Deel, maatte have sine store Betænkelig- 
heder. Desuden opstod der et stort Røre i Riget, da det ryg- 
tedes, at et Parti i Rigsraadet vilde udelukke den lovlig valgte 
Konge fra Regjeringen og sætte Hertug Frederik paa Thronen. 
At Stemningen i Riget hos den langt overveiende Fleerhed har 
været for Kong Christiern, maa man finde rimeligt; thi Borger- 
og Bondestanden havde ingen Grund til at vente Andet end Godt 
af ham, og om der end baade blandt Prælaterne og den høie 
Adel fandtes Adskillige, som følte sig tilbagestødte af Christiern 
den Anden og frygtede hans Charakteer, saa besad han dog i sin 
Raskhed, Driftighed, Djærvhed og Krigsdygtighed og i sit allerede 
tidlig bestemt fremtrædende danske Sindelag, Egenskaber, der 
nok kunde tiltale Landets talrige menige Adel; alle vare de des- 
uden bundne ved deres Ed. Bevægelsen synes at have været 
meget hæftig og navnlig i Kjøbenhavn truende imod Rigsraadet. 
Anderledes kan man ikke let forstaae nogle Yttringer, som faldt 
paa den ovenomtalte Herredag i Juni 1533. Et af de Spørgs- 
maal, der da kom under Overveielse, var, om det var raadeligt, 
at Rigsraadet paa egen Haand valgte en Konge. Dette frem- 
stilles som betænkeligt, idet der henvises til, at den sædvanlige 
Fremgangsmaade ved Kongevalg var, at der tilkaldtes nogle af 
Adelen fra hvert Landskab og en Borgemester og nogle Bor- 
gere fra hver Kjøbstad; hvis det ikke skete nu, hedder det der- 
paa, da var det at befrygte, at deraf kunde komme et stort For- 
dærv og Opløb i Riget af Adelen og Rigets Indbyggere; thi man 
vidste jo nok hvad der skete i Kjøbenhavn ved Kong Christierns 
